Елисавета Багряна
Нашата къща

chitanka.info

Къщицата бяла —

с весела градинка,

цяла разцъфтяла —

е като картинка!

Мама я подрежда,

пей и шета в двора,

с радост ме поглежда

и ми тъй говори:

— Виждаш, сине мили,

с труд и пестеливост,

дом сме си сградили

и сме ний щастливи.

Тука ти да раснеш

волен и безгрижен,

слънчеви и ясни,

дните да се нижат…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.